În urma finalizării procedurilor de achiziție, în data de 19.03.2024, s-a semnat contractul de achiziție publică de lucrări nr. 3356 / 19.03.2024, între U.A.T. Băile Olănești și Asocierea Contrust – Construct PVI-Uncle Sam Service, prin lider de asociere SC Contrust SRL, pentru obiectivul de investiție "Creșterea eficienței energetice a Liceului Tehnologic Justinian Marina din orașul Băile Olănești, județul Vâlcea".
Valoarea contractului de execuție lucrări este 4.188.286,79 lei cu TVA.
Durata contractului este 12 luni de la emiterea ordinului de începere a lucrărilor.
În cadrul acestui proiect se vor executa lucrări în cadrul liceului Justinian Marina și a sălii de sport, astfel:
- Finisaje exterioare – anvelopare, înlocuire tâmplărie, învelitoare, jgeaburi și burlane;
- Finisaje interioare – înlocuire instalații sanitare, termice și electrice, echipare cu sisteme de ventilare în sălile de clasă și cu instalații de detectare, semnalizare și avertizare în caz de incendiu, montare pardoseala tip parchet în sălile de clase și birouri, gresie în holuri și grupuri sanitare, și covor PVC în sala de sport;
- Montare panouri fotovoltaice pentru asigurarea energiei electrice și panouri solare pentru producerea apei calde de consum;
- Repararea trotoarelor de protecție (în sensul eliminării infiltrațiilor la infrastructură).
Primar oraș Băile Olănești,
Ec. Vasile Sorin Vasilache
Web Design by DowMedia